**სააქციო საზოგადოება „ლიბერთი ბანკი“**

**სატენდერო დოკუმენტაცია**

**ავტომანქანა მიცუბიში L 200-ის ჯავშნირება**

**2022 წელი**

**1. შესყიდვის ობიექტი**

1.1. 1 (ერთი) ერთეული ავტომანქანა მიცუბიში L 200-ის ჯავშნირება, სატენდერო განცხადების მე-7-ე პუნქტის და ფასების ცხრილის **(დანართი #1**) შესაბამისად;

**2. პრეტენდენტის მიერ წარმოსადგენი დოკუმენტ(ებ)ი**

* კომპანიის მიმოხილვა:
* საქმიანობის მოკლე აღწერილობა, კლიენტების სია, რეკომენდაციები;
* სახელმწიფო რეგისტრაციის დამადასტურებელი დოკუმენტი (ამონაწერი სამეწარმეო რეესტრიდან);
* განიხილება კომპანიები, რომლებიც მინიმუმ 2 (ორი) წელიწადია დაფუძნებული;
* ინფორმაცია დამფუძნებლ(ებ)ის და მფლობელ(ებ)ის შესახებ;
* კომპანიის სერტიფიკატები (ასეთის არსებობის შემთხვევაში);
* სატენდერო წინადადება ფასების ცხრილის **(დანართი #1**) დასატენდერო განცხადების მე-7-ე პუნქტისმიხედვით;
* ინფორმაცია მოწოდების ვადებსა და პირობებზე;
* ინფორმაცია საგარანტიო ვადებსა და პირობებზე;
* ინფორმაცია წარსულში ანალოგიური გამოცდილების შესახებ;
* ცნობა საგადასახადოდან დავალიანების შესახებ;
* რეკვიზიტები;
* საკონტაქტო პირის (პროექტის მენეჯერის) მონაცემები.

***შენიშვნა:***

* განიხილება მხოლოდ ის წინადადებები, რომლებიც მოიცავს ზემოთ ჩამოთვლილ ყველა პუნქტს.

**3. შესყიდვის ობიექტის მიწოდების ვადა, ადგილი და მიწოდების პირობა**

3.1.საქონლის მოწოდება უნდა განხორციელდეს შემდეგ მისამართზე: საქართველო, ქ.თბილისი, სს „ლიბერთი ბანკი“, ი.ჭავჭავაძის გამზ. #74, 0162;

**4. პრეტენდენტის წინადადების ფასი და ანგარიშსწორების პირობები**

4.1.ხარჯები, რომლებიც სატენდერო წინადადების ფასში არ იქნება გათვალისწინებული, არ დაექვემდებარება ანაზღაურებას;

4.2.ბანკის მიერ ანაზღაურება განხორციელდება ფაქტიურად შესრულებული მომსახურების თაობაზე შედგენილი მიღება-ჩაბარების აქტის, სასაქონლო ზედნადებისა და საგადასახადო ანგარიშ-ფაქტურის წარმოდგენიდან 10 (ათი) სამუშაო დღის განმავლობაში;

4.3.ტენდერში გამარჯვებული კომპანიის მხრიდან საავანსო თანხის მოთხოვნის შემთხვევაში, ბანკის მოთხოვნის საფუძველზე, კომპანია ვალდებულია მოთხოვნილ თანხაზე წარმოადგინოს ბანკისთვის მისაღები საბანკო ან/და სადაზღვევო გარანტია;

**5. ზოგადი პირობები**

5.1.პრეტენდენტის მიერ მოწოდებული ყველა დოკუმენტი ან/და ინფორმაცია ხელმოწერილი და ბეჭედდასმული (ბეჭდის არსებობის შემთხვევაში) უნდა იყოს უფლებამოსილი პირის მიერ (საჭიროების შემთხვევაში წარმოდგენილი უნდა იქნას მინდობილობა);

5.2. სატენდერო დოკუმენტაციით მოთხოვნილი ყველა დოკუმენტ(ებ)ი წარმოდგენილ უნდა იქნეს ქართულ ენაზე. დოკუმენტების და ინფორმაციის უცხოურ ენაზე წარდგენის შემთხვევაში, მათ უნდა დაერთოს ნოტარიულად დამოწმებული ქართული თარგმანი;

5.3.გამარჯვებულ პრეტენდენტთან ხელშეკრულება გაფორმდება, ხელშეკრულების დრაფტის **(დანართი #2**) მიხედვით. ხელშეკრულების ხელმოწერაზე უარის თქმა ავტომატურად გამოიწვევს პრეტენდენტის დისკვალიფიკაციას და შავ სიაში მოხვედრას;

**6. ინფორმაცია პრეტენდენტებისათვის**

6.1. შემოთავაზების წარმოდგენის ბოლო ვადა: **2022 წლის 18 მაისი, 17:00 საათი.**

**6.2. პრეტენდენტის მიერ სატენდერო წინადადება გადმოგზავნილი უნდა იყოს მითითებულ ელ.ფოსტაზე:** **tendercommittee@lb.ge****;**

ამავე მეილიდან, ბანკის მხრიდან მოხდება პრეტენდენტისგან სატენდერო წინადადების მიღების დადასტურება, სხვა შემთხვევაში გთხოვთ, დაგვიკავშირდეთ განცხადებაში მითითებულ საკონტაქტო ნომერზე;

6.3.სატენდერო დოკუმენტაციასთან დაკავშირებული განმარტებების მიღება პრეტენდენტს შეუძლია სატენდერო კომისიის აპარატში: შესყიდვების მენეჯერი შორენა თავაძე, ელ-ფოსტა: **Shorena.tavadze@lb.ge;** მობ: 595 90 12 00;

**7. მინიმალური მოთხოვნები ჯავშნისთვის**

**ა) ჯავშნირება:**

* სექტორი - სალონი - დაცვის დონე B4+, 4,40მმ ჯავშანი (ევროსტანდარტი EN 1522);
* სექტორი - კუნგი - დაცვის დონე B3, ერთი კარით, 2,5მმ ჯავშანი (ევროსტანდარტი EN 1522);
* მინები - 41,50-44,50მმ სისქის ლამინირებული B4+ (ევროსტანდარტი EN 1063);
* ჯავშნის ელემენტები იმგვარად უნდა იყოს კაბინაში განლაგებული, რომ იცავდეს 90°-იანი გვერდითი სროლისგან და ზედა მხრიდან 30°-იანი სროლისგან;
* კარებების ჭრილში უნდა იყოს ჯავშნის თანხვედრა (კარსა და ძარას შორის ჭრილი, ჯავშნით გადაფარული უნდა იყოს არანაკლებ 2 სმ-ით);
* წინა საქარე მინაზე მთლიანად დამცავი შრე უნდა იყოს გადატარებული, აღნიშნული შრე დაცული უნდა იყოს დელამინაციისგან (შუშების მსხვრევის საწინააღდეგო დამცავი ფენა, გარეგანი ვიზუალური ნიშნების გარეშე);

**ბ) მძღოლის და ეკიპაჟის კაბინა:**

* მძღოლისა და ეკიპაჟის კარის ჩამკეტი ელექტრო სისტემა (ჩამკეტი ღილაკი დამონტაჟებული უნდა იყოს მძღოლის სიახლოვეს);
* ავტომანქანის ელექტრო წრედის მექანიკური ჩამრთველ/გამომრთველი (აალების ან ხანძრის შემთხვევაში შესაძლებელი უნდა იყოს ელექტროობის სრული გათიშვა ღილაკზე თითის დაჭერით და/ან ბერკეტის დატრიალების საშუალებით);
* საავარიო სირენა;
* 4 ცალი სასროლი ნიშა ყველა კარზე (ცეცხლსასროლი იარაღის ლულა უნდა ეტეოდეს ისეთნაირად, რომ მანქანაში მჯდომს შესაძლებლობა ქონდეს ყველა მიმართულებით ისროლოს);
* ცეცხლმაქრი 2კგ (დიზელის/ბენზინის/ელექტროობის ჩასაქრობად გათვალისწინებული);
* იატაკის ანტისტატიკური, არასრიალა, არააალებადი საფარი
* უკანა ხედვის კამერა მონიტორით;
* ჭერზე დამონტაჟებული ტურბო გამწოვი ვენტილაცია;
* კაბინის შიდა კედლები დაფარული უნდა იყოს ე.წ. „ხალიჩის“ მსგავსი მატერიით;
* სატრანსპორტო საშუალების აკუმულატორი და ელ. ბლოკი უნდა იყოს დაცული ტყვიის მოხვედრის დაზიანებისგან (ჩასმული უნდა იყოს ტყვიაგაუმტარ ჩარჩოში);
* კარის და სტერჟნების გამაგრება, რათა აიტანოს დაჯავშნილი კარის ზეწოლა და კარის მოძრაობისას აიცილოს დეფორმაცია;
* დამატებითი დამჭერები (ე.წ. რემნით), გაღებისას კარის მოწყვეტისგან დასაცავად;
* კარის დამატებითი შემზღუდავები მძღოლის და გვერდით კარებებზე, რათა კარებების მოძრაობის დროს არ მოხდეს მისი უსაზღვრო მოძრაობა;
* კაბინის შიდა LED განათება;
* გამოყენების ინსტრუქცია ქართულ ან რუსულ ენაზე;
* საკომუნიკაციო სისტემა როგორც ხმამაღლა მოლაპარაკეზე, ასევე მიკროფონზე (მანქანის სალონიდან გარეთ ლაპარაკის საშუალება, ასევე მანქანის გარეთ ლაპარაკის შიგნით მოსმენა);
* ხელსაწყოების ყუთი (უნდა შეიცავდეს საბურავის გასაღებს, დამატებით საბურავის, 12 ვოლტიანი „ნასოსი“ საბურავებისთვის, ავტომობილის წონის შესაბამისი ამწე, აფთიაქი);
* 5 ცალი ციმციმა (2 წინ, 2 უკან და 1 ცალი ჭერზე, მარჯვენა წითელი და მარცხენა ლურჯი);
* გამაფრთხილებელი სიგნალი, როდესაც 4x4 არის ჩართული და მძროლი გადააჭარბებს 50კმ სიჩქარეს;
* შიდა მექანიკური საკეტები ყველა კარისთვის;
* ვიდეო სისტემა 4 ცალი გარე კამერით სახურავზე და 1 ცალი შიდა კამერა მძროლის გვერდით მგზავრის ადგილთან;
* ორკამერიანი ვიდეორეგისტრატორი (შიდა/გარე გადაღების და ჩაწერის ფუნქციით);
* გაძლიერებული წინა ბამპერი (ლითონის ბამპერი დუგებით);
* კუნგის გაღების დუბლირებული (სალონიდან ელექტრო და საჭიროების შემთხვევაში გარედან მექანიკური) სისტემა;
* გარანტია: ქარხნულ წუნზე - არანაკლებ 2 წელი, შუშებზე - არანაკლებ 3 წელი, ჯავშანზე - არანაკლებ 5 წელი.
* დაბურული წინა და უკანა გვერდითა მინები, წინა მინები 30%-ით, ხოლო უკანა მინები 70%-ით.